Legal Document

Category: 301

Text:
112. ΑΠΟΦΑΣΗ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. 18369/500 της 7/20 Ιουν. 1984 (ΦΕΚ Β΄ 403) Διαδικασία εξετάσεων, εξεταστέα ύλη, απαιτούμενα δικαιολογητικά και ρύθμιση σχετικών θεμάτων για χορήγηση, ανανέωση, αφαίρεση και επιστροφή ειδικής άδειας οδήγησης αυτοκινήτων ΕΔΧ. Με την παρ. 2 άρθρ. 25 Π.Δ. 243 και 244/1024 Ιουν. 1987 (ΦΕΚ Α΄ 104) (κατωτ. αριθ. 117, 118), οι διατάξεις των άρθρ. 3, 6 και 7 διατηρήθηκαν σε ισχύ μέχρι την έκδοση της προβλεπομένης απόφασης της παρ. 1 του άρθρ. 24 των άνω Π.Δ/των. ΄Εχοντας υπόψη τις διατάξεις: α)των παρ. 5 των άρθρ. 15 των Π.Δ. 532/1983 (ΦΕΚ 205/Α/ 31.12.1983) «κύρωση του Κανονισμού λειτουργίας επιβατηγών αυτοκινήτων δημόσιας χρήσης στην άδεια κυκλοφορίας των οποίων γράφεται ως έδρα τους διοικητική μονάδα που βρίσκεται μέσα στα όρια της περιοχής Αθηνών-Πειραιώς-Περιχώρων» και 536/1983 (ΦΕΚ 209/Α/31.12.1983) «Κανονισμός λειτουργίας επιβατηγών αυτοκινήτων δημόσιας χρήσης με ή χωρίς μετρητή (ταξί, αγοραία), εκτός εκείνων που στην άδεια κυκλοφορίας τους γράφεται ως έδρα διοικητική μονάδα που βρίσκεται μέσα στα όρια της περιοχής Αθηνών-ΠειραιώςΠεριχώρων», β)του άρθρ. 13 του Νόμ. 1437/84 (ΦΕΚ 59/Α/8.5.84) «Ρύθμιση θεμάτων επιβατηγών αυτοκινήτων Δ.Χ. και άλλες διατάξεις» και γ)της κοινής απόφασης του Πρωθυπουργού και του Υπουργού Συγκοινωνιών 8715/9.7.82 «Ανάθεση αρμοδιοτήτων του Υπουργού Συγκοινωνιών στους Υφυπουργούς Συγκοινωνιών» (ΦΕΚ 474 /Β/ 13.7.1982), αποφασίζουμε: Εξετάσεις και εξεταστέα ύλη ΄Αρθρ.3.-1.Οι ενδιαφερόμενοι για την απόκτηση ειδικής άδειας οδήγησης αυτοκινήτου ΕΔΧ, υποβάλλονται σε γραπτή εξέταση προς διαπίστωση των απαιτουμένων από τα άρθρ. 15 των Π.Δ. 532/1983 και 536/1983 γνώσεων. 2.Οι εξετάσεις διεξάγονται το αργότερο κάθε 2 μήνες σε ειδικό χώρο και διαρκούν 40΄ της ώρας. Οι εξετάσεις γίνονται από τριμελείς εξεταστικές επιτροπές. Ο χώρος των εξετάσεων και τα μέλη κάθε εξεταστικής επιτροπής καθορίζονται από τον οικείο νομάρχη. 3.Μετά το πέρας των εξετάσεων, γίνεται αμέσως ο έλεγχος των απαντήσεων από την εξεταστική επιτροπή, και ανακοινώνονται στους υποψηφίους τα αποτελέσματα. Οι υποψήφιοι μπορούν να δουν το γραπτό τους εφ’ όσον έχουν αντιρρήσεις για τα αποτελέσματα. 4.Ο απορριπτόμενος στη γραπτή εξέταση, έχει το δικαίωμα επανεξέτασης σε επόμενη εξεταστική περίοδο, που προγραμματίζεται από την αρμόδια υπηρεσία, αφού προσκομίσει τα δικαιολογητικά που προβλέπονται στην παρ. 1 του άρθρ. 4 της απόφασης αυτής. 5.Ο υποψήφιος που καταλαμβάνεται να αντιγράφει με οποιοδήποτε τρόπο ή συνεργάζεται με άλλο υποψήφιο, θεωρείται ότι απέτυχε στις εξετάσεις και παράλληλα αποκλείεται απ’ αυτές για το επόμενο χρονικό διάστημα 4 μηνών. 6.Η εξέταση γίνεται με τη συμπλήρωση ερωτηματολογίου που περιέχει 30 θέματα από τα οποία θα πρέπει να απαντηθούν σωστά τα 28 για να θεωρηθεί ο υποψήφιος επιτυχών. 7.Το ερωτηματολόγιο πάνω στο οποίο γίνεται η εξέταση αποτελείται από 4 φυλλάδια που έχουν επιλεγεί αντίστοιχα από τα 4 κεφάλαια που περιέχει το έντυπο «εξεταζόμενης ύλης». Το ερωτηματολόγιο μπορεί να μην είναι το ίδιο για όλους τους υποψηφίους. Η διανομή αντιτύπων του ερωτηματολογίου γίνεται με συμμετοχή των υποψηφίων λίγο πριν την έναρξη και μέσα στο χώρο των εξετάσεων. 8.Το έντυπο «εξεταζόμενης ύλης» δίνεται δωρεάν σε όλους τους υποψηφίους από τις αρμόδιες υπηρεσίες, αμέσως μετά την κατάθεση των δικαιολογητικών τους. Περιορισμένος αριθμός αντιτύπων του εντύπου αυτού, μπορεί να χορηγείται επίσης και σε επαγγελματικές οργανώσεις ιδιοκτητών και οδηγών αυτοκινήτων ύστερα από σχετική αίτηση. Το παραπάνω έντυπο περιέχει θέματα κατανεμημένα θεματολογικά στα εξής 4 κεφάλαια: α)Κανονισμός β)Ειδικά τεχνικά θέματα αυτοκινήτων ΕΔΧ γ)Α΄ Βοήθειες. δ)Τοπικά θέματα (οδικό δίκτυο, πιάτσες αυτοκινήτων ΕΔΧ, χαρακτηριστικά σημεία περιοχής, κόμιστρο κ.λ.π.). Το κεφάλαιο αυτό περιέχει τουλάχιστον 10 φυλλάδια των 12 θεμάτων. Τα τρία πρώτα κεφάλαια του εντύπου εξεταζόμενης ύλης, συντάσσονται και τυπώνονται με ευθύνη της αρμόδιας κεντρικής υπηρεσίας του Υπουργείου Συγκοινωνιών, ενώ το τέταρτο κεφάλαιο συντάσσεται και τυπώνεται με μέριμνα των αρμοδίων υπηρεσιών κάθε νομαρχίας. 9.Αφού ο ενδιαφερόμενος περάσει με επιτυχία τις υπόψη γραπτές εξετάσεις, καταθέτει στην ίδια υπηρεσία συγκοινωνιών και μέσα σε αποκλειστική προθεσμία έξι μηνών, τα αντίστοιχα πλήρη δικαιολογητικά της παρ. 3 του άρθρ. 4 της απόφασης αυτής, προκειμένου να του χορηγηθεί η ειδική άδεια οδήγησης. 10.Μετά τον έλεγχο των δικαιολογητικών, από την αρμόδια υπηρεσία συγκοινωνιών της νομαρχίας, συμπληρώνονται παραστατικά δελτία και αποστέλλονται στην υπηρεσιακή Μονάδα Κέντρου Ηλεκτρονικού Υπολογιστή του Υπουργείου Συγκοινωνιών, για την επεξεργασία των στοιχείων και εκτύπωση των ειδικών αδειών. (Αντί για τις σελ. 226,707(α)-226,712) Σελ. 226,707(β) Τεύχος Ι-53 Σελ. 39 Επιβατικά αυτοκίνητα (Δημόσιας και Ιδιωτικής Χρήσης) 21.Ε.γ.112 11.Τα δελτία των ειδικών αδειών, παραλαμβάνονται από τις υπηρεσίες συγκοινωνιών των οικείων νομαρχιών και έπειτα από τον έλεγχο όλων των επ’ αυτών αναγραφομένων στοιχείων, την επικόλληση τς αντίστοιχης φωτογραφίας, την υπογραφή και τη σφράγισή τους, αποστέλλονται ταχυδρομικά, ή παραδίδονται προσωπικά στους ενδιαφερόμενους. Δελτίο ειδικής άδειας ΄Αρθρ.6.-1.Το δελτίο που χρησιμοποιείται για την πιστοποίηση της κατοχής ειδικής άδειας οδήγησης αυτοκινήτων ΕΔΧ έχει στοιχεία, διαστάσεις και μορφή που καθορίζονται με σχετική εγκύκλιό μας. 2.Ο κάτοχος της ειδικής άδειας, υποχρεούται καθ’ όλη τη διάρκεια της βάρδιας του, να έχει αναρτημένο το παραπάνω δελτίο σε κατάλληλο σημείο, δίπλα από το ταξίμετρο, τοποθετημένο έτσι που να φαίνεται καθαρά από τους επιβάτες. 3.Η διαφύλαξη του δελτίου σε καλή κατάσταση και η επιστροφή του στην αρμόδια υπηρεσία χορήγησης ή επέκτασης όταν συντρέχουν λόγοι αφαίρεσης ή ανάκλησης σύμφωνα με τα άρθρ. 15 παρ. 3 των Π.Δ. 532 και 536/1983, καθώς και όταν ο κάτοχος συνταξιοδοτήθηκε από οποιοδήποτε Ασφαλιστικό Ταμείο ή από το Δημόσιο, αποτελούν υποχρεώσεις και ευθύνη του κατόχου του. 4.Σε περίπτωση απώλειας του δελτίου, η αντικατάστασή του γίνεται ύστερα από αίτηση του ενδιαφερόμενου, συνοδευόμενη από σχετική βεβαίωση αστυνομικής αρχής και φωτογραφία. Αρμόδια υπηρεσία για την υποβολή της αίτησης αυτής, είναι η υπηρεσία συγκοινωνιών η οποία έχει εκδόσει ή επεκτείνει την υπό αντικατάσταση άδεια. Η υπηρεσία αυτή, μετά από τον έλεγχο των δικαιολογητικών, αποστέλλει παραστατικό στην Υπηρεσιακή Μονάδα Κέντρου Ηλεκτρονικού Υπολογιστή του Υπουργείου Συγκοινωνιών για την εκτύπωση αντιγράφου δελτίου της ειδικής άδειας. 5.Σε περιπτώσεις φθοράς ή πλήρωσης του χώρου επεκτάσεων και ανανεώσεων, η αρμόδια υπηρεσία Συγκοινωνιών αποστέλλει παραστατικά στο Κέντρο ΗΥ το οποίο εκτυπώνει μηχανογραφικά νέο δελτίο. Το δελτίο αυτό αποστέλλεται στην αρμόδια Υπηρεσία Συγκοινωνιών, η οποία μετά τις σχετικές συμπληρώσεις το παραδίνει στο δικαιούχο, με ταυτόχρονη επιστροφή του παλαιού του δελτίου. 6.Σε περίπτωση αφαίρεσης της ειδικής άδειας, η αρμόδια υπηρεσία συγκοινωνιών φυλάσσει το αφαιρεθέν δελτίο στο φάκελλο του κατόχου της και ενημερώνει παράλληλα την υπηρεσιακή Μονάδα Κέντρου Ηλεκτρονικού Υπολογιστή του Υπουργείου Συγκοινωνιών με αποστολή σχετικού παραστατικού. Αλλαγή τόπου εργασίας ΄Αρθρ.7.-1.Σε περίπτωση που κάτοχος ειδικής άδειας οδήγησης αυτοκινήτων ΕΔΧ, επιθυμεί να εργασθεί σε τόπο που ανήκει Σελ. 226,708(β) Τεύχος Ι-53 Σελ. 40 διοικητικά σε άλλη νομαρχία, υποβάλλει στην υπηρεσία συγκοινωνιών της νομαρχίας που στην περιφέρειά της ανήκει ο νέος τόπος εργασίας: α)Αίτηση για την επέκταση της ειδικής άδειας οδήγησης αυτοκινήτων ΕΔΧ. β)Γραμμάτιο είσπραξης Δημοσίου Ταμείου από το οποίο να προκύπτει καταβολή υπέρ του Δημοσίου του χρηματικού ποσού που προβλέπεται από τις διατάξεις του άρθρ. 13 του Νόμ. 1437/1984. 2.Σε εξεταστική περίοδο σύμφωνα με τις διατάξεις της παρ. 2 του άρθρ. 3 της παρούσας απόφασης, ο ενδιαφερόμενος για την επέκταση της ειδικής άδειας, εξετάζεται με συμπλήρωση ερωτηματολογίου που περιέχει 12 θέματα (τοπικά θέματα) τα οποία πρέπει να απαντηθούν όλα σωστά για να θεωρηθεί επιτυχών. Το ερωτηματολόγιο στην περίπτωση αυτή αποτελείται από ένα φυλλάδιο που έχει επιλεγεί από το τέταρτο (δ) κεφάλαιο του εντύπου εξεταζόμενης ύλης, η δε διάρκεια της εξέτασης είναι 20΄ της ώρας. 3.Ο απορριπτόμενος στη γραπτή εξέταση, έχει το δικαίωμα επανεξέτασης σε επόμενη εξεταστική περίοδο που προγραμματίζεται από την αρμόδια υπηρεσία, αφού προσκομίσει τα δικαιολογητικά που προβλέπονται στην παρ. 1 του άρθρου αυτού. 4.Για την διεξαγωγή των υπόψη εξετάσεων, έχουν ανάλογη εφαρμογή οι διατάξεις των παρ. 2, 3, 5 και 8 (πρώτο εδάφιο) του άρθρ. 3 της απόφασης αυτής. 5.Αφού ο ενδιαφερόμενος περάσει με επιτυχία τις υπόψη εξετάσεις, η αρμόδια υπηρεσία συγκοινωνιών προβαίνει στην επέκταση της ειδικής άδειας και την επιστρέφει αμέσως στον ενδιαφερόμενο. 6.Ταυτόχρονα με την ενέργεια των επεκτάσεων των ειδικών αδειών, από τις αντίστοιχες υπηρεσίες συγκοινωνιών, συμπληρώνονται παραστατικά δελτία και αποστέλλονται στην Υπηρεσιακή Μονάδα Κέντρου Ηλεκτρονικού Υπολογιστή του Υπουργείου Συγκοινωνιών.